**Egy kép többet ér ezer szónál - 4 évszakos fotókaland felhívás**

***Kiskunfélegyháza 2021.***

**Részvételi feltételek**

**Témakörök:**

1. Az ember (az itt élők, munkájukat végzők bemutatása, legszebb pillanatok).
2. Épített környezet (nevezetes épületek, látnivalók).
3. Szabadidő (lehetőség szerint Kiskunfélegyháza kikapcsolódást nyújtó helyszínei, éttermei, cukrászdái, stb…).
4. A természet hívogató szava (az élővilág adta különleges pillanatok).
5. Így látom a városom (szabadon választott témakör).
* A Felhíváson kizárólag egyéni alkotók vehetnek részt. Egy jelentkező maximum 3 db képpel nevezhet, melyek az adott témakörökben kell, hogy készüljenek. Ezen belül szabadon választható, hogy melyik témát átölelve szeretne indulni, akár több választás is lehetséges. A képek készítési ideje: 2020. december 1. és 2021. február 28. között. A fotók digitális fényképezőgéppel, illetve mobiltelefonnal is készülhetnek.
* A résztvevőnek lájkolni szükséges a Facebook közösségi felületen a Tourinform Kiskunfélegyháza oldalt, a Felhívás posztnál hozzászólásként feltölteni a beküldésre szánt fotót. Feltöltéssel a jelentkező elfogadja Részvételi feltételeket, melyet a [www.felegyhaziturizmus.hu/esemenyek/fotokaland](http://www.felegyhaziturizmus.hu/esemenyek/fotokaland) weboldalon talál.

* A kiírásra saját fotóval neveztem, a nevezésem beküldésével egyben kijelentem, hogy pályamunkám kizárólagos egyedi szellemi termékem, amiért teljes körűen felelősséget vállalok, így a felhívásban történő részvétel nem sérti harmadik személy(ek) szerzői jogait, így harmadik személynek nem áll fenn olyan joga, amely a feltöltést és közzétételét akadályozná, korlátozná vagy kizárná.
* Tudomásul veszem továbbá, amennyiben személyiségi vagy szerzői jogok vonatkozásában harmadik személynek a feltöltött fotómmal kapcsolatban bármilyen kifogása felmerülne, az ezzel kapcsolatos felelősséget teljes egészében vállalom, amennyiben bármely személy vagy hatóság akár a Felhívás kiírójával szemben a Felhívás jogsértő mivoltából eredően bármely jogcímen eljárást kezdeményez, köteles vagyok a Felhívás kiíróját minden ezzel kapcsolatos és ebből eredő kártól mentesíteni, és helyette helytállni, továbbá köteles vagyok a szükséges és lényeges információt és támogatást az érintett fél részére megadni.
* A kiírt Felhívásra jelentkezőként feltétlen és visszavonhatatlanul feljogosítom a Felhívás kiíróját a Felhívásra benyújtott pályamunkámmal kapcsolatos, magyar és közösségi jogszabályból jelenleg fennálló, vagy a jövőben keletkező szerzői és az ehhez kapcsolódó jogok vagy bármely más szellemi tulajdonjogból eredő jogosultság ingyenes, kizárólagos, átruházható, térben és időben korlátozásmentes használatára, hasznosítására.
* Tudomásul veszem, hogy a Felhívás kiírója a Felhívás benyújtásával fentiekben rögzített jogok jogosultjává válik, de nem köteles megjelentetni/közzétenni a beérkezett fotóimat.
* A Felhívás kiírója nem vállal felelősséget olyan technikai vagy más problémákért, amelyek megakadályozzák a fotók beadását, a felhívás kiírója egyértelműen fenntartja magának a jogot az anyag teljes vagy egy részének kizárására, amennyiben a jelentkező megszegi a nevezési feltételeket.
* Nyilatkozom arról is, hogy a szerzői jogról szóló 1999. évi LXXVI. törvény 16. § (4.) bekezdésében foglaltak szerint a Felhívás után díjazásra – az első három helyezettnek + közönségdíjazottnak járó díjazáson felül – igényt nem tartok, erről jelen jogi nyilatkozat elfogadásával kifejezetten lemondok, így a Felhívás kiírója valamennyi benyújtott pályamunkát díjmentesen, a szerző (résztvevő) részére történő bármilyen ellenérték vagy szerzői jogi díj megfizetése nélkül a felületein és a felhíváshoz kapcsolódó marketing kampányban, pre- és post kommunikációs folyamatában megjelentesse.
* Kifejezetten hozzájárulok ahhoz, hogy pályamunkám megjelenjen a kiíró bármely promóciójával összefüggésben, melyért semmilyen külön költségtérítés, jogdíj nem illet meg a Felhívás időtartama alatt, vagy a későbbiek folyamán ezekkel kapcsolatos minden esetleges igényéről jelen jogi nyilatkozat elfogadásával kifejezetten lemondok.
* A Felhívó által megadott adatokat, elérhetőségeket a felhívó kiírója adatbázisában regisztrálja, azokat harmadik személynek csak a pályázó tudtával és külön beleegyezésével adhatja ki, egyéb esetben a vonatkozó jogszabályok szerint járhat el.
* A Felhívásban való részvétellel a Pályázó egyúttal hozzájárul ahhoz, hogy – amennyiben nyer – neve megjelenjen a Szervező felületein és a vele szerződésben álló egyéb médiumok felületein.

Kiskunfélegyháza, 2021. január 18.